钦定古今图书集成/方舆汇编/职方典/第1396卷 > 《桂山漓江》
## 钦定古今图书集成/方舆汇编/职方典/第1396卷 > 《桂山漓江》

尝评桂山之奇，宜为天下第一。予登览太行、常山、衡
岳、庐阜，皆崇高浑厚，虽有诸峰之名，徒尔魁然。大山
峰云者，盖强名之。其最号奇秀，莫如池之九华、歙之
黄山、括之仙都、温之雁荡、夔之巫峡，此天下同珍之
者，然皆数峰而止耳。又在荒绝僻远之濒，非几杖间
可得，而又复因重冈复岭之势盘亘而来，非若桂之
千峰。旁无延缘。平地崛然特立。玉笋瑶篸森列无际。
其怪且多如此